
Stalnica je srpske kulturne politike od 19. stoljeća nadalje negiranje zasebnosti hrvatskoga 
jezika, te od konstituiranja srbijanske kneževine, potom kraljevine, pokušaji da se regionalne 
hrvatske književnosti i pisane kulture poput dalmatinske, slavonske, bosanske, a napose 
dubrovačka, prisvoje i prikažu kao navodne ,srpske" po jeziku i kulturno-nacionalnome 
povijesnome identitetu. Korijeni tomu leže u lutanjima i političkim konstrukcijama 
protagonista rane slavistike (Josip Dobrovsky, Jernej Kopitar, Pavel Šafarik, Franc Miklošič) 
koji su, vođeni raznim motivima od bečkih geostrateških do fantazijsko panslavističkih, u 
doba kad su se nacionalne filologije slavofonih naroda tek nazirale, pokušali na znanstvenim 
razinama onoga doba (okvirno od konca 18. do sredine 19. stoljeća), ranoromantične 
herderovske filozofije izjednačavanja naroda i jezika, te u funkciji habsburške politike 
prodora na istok na mjesto posrnule osmanske imperije, razdijeliti i klasificirati slavenske 
narode, njihove govore i jezike, te mnogobrojne pisane korpuse po kategorijama koje bi, 
ugrubo, odredili ,tko je što" i ,što je čije". Na slavenskom jugu, u tim su igrama najlošije 
prolazili Hrvati, a najbolje Srbi — Hrvatima je, u tekstovima češko-slovačko-slovenskih 
slavista oduzimana pisana baština i govorni dijalekatski tipovi, te ,velikodušno" dodjeljivana 
Slovencima, a najviše Srbima- i u slučaju onih autora poput Rafaela Levakovića i Dominka 
Zlatarića koji su svoj jezik izrijekom zvali hrvatskim, dočim su vrhovnici slavistike poput 
Šafarika uz to bili napisali da je to pogrješno, jer da se radi ,zapravo" o srpskom jeziku — što 
je valjda primjer bez presedana čak i u neizoštrenom znanstvenom diskursu onoga doba. 


Ne ulazeći dublje u motive i manifestacije takovih pojava i pristupa, a koje su u svojim 
znanstvenim radovima raščlanili hrvatski filolozi i povjesnici Mario Grčević, Radoslav Katičić, 
Branka Tafra, Stjepan Damjanović, Dragica Malić,... navest ćemo samo suvremene protimbe 
do kojih dovodi velikosrpska politika države Srbije i njezine podružnice u Banja Luci, te 
djelomice u Nikšiću. 


Tijekom postojanja FNRJ/SFRJ, te tendencije srpske filologije i kulturne politike bijahu 
potiskivane zbog ,bratstva i jedinstva", no povremeno su se pojavljivale u javnosti — 
najpoznatija je polemika u partijskom listu ,Borba" iz 1967., kad je beogradski filološki 
fakultet pokušao ponovo uvesti kao nastavno učilo udžbenik srpskog povjesničara 
književnosti Pavla Popovića iz 1909., u kom se s nikakvim i nebuloznim argumentima 
dubrovačka renesansna i barokna književnost pokušavaju smjestiti u okvir srpske 
književnosti. lako je taj prijedlog odbijen, u doba konačnoga raspada SFRJ se srpska 
jezično-kulturna imperijalna politika razbuktala, negirajući jezično narodnosni identitet 
Hrvata, no i još nekih naroda. U doba ratova 1990-ih i kasnije, objavljena je cijela bujica 
histeričnih i bezvrijednih srpskih pamileta o toj tematici, pretiskivane se velikosrpske brošure 
iz 19. stoljeća, dok srpski lingvisti nisu nešto bitno učinili na opisu i propisu suvremenoga 


srpskoga jezika, kao i na dubljem proučavanje njegove povijesti. Hrvatski su lingvisti i 
povjesničari, nasuprot, uvelike obradili modernijim Znanstvenim instrumentarijem sve 
razvodnice i zavijutke hrvatske jezične povijesti, od dijalektologije do paleografije, te je i 
pretisnut niz hrvatskih rječnika i gramatika od 16. do 19. stoljeća, znanstveno obrađen. Tu su 
bitna djela Dalibora Brozovića, Radoslava Katičića, Matea Žagara, Branke Tafre, Dragice 
Malić, Marija Grčevića, Dubravke Sesar, Josipa Lisca, Ranka Matasovića, Eduarda 
Hercigonje, Leopolda Auburgera, Barbare Oczkowe, Artura Bagdasarova, Georga Holzera, 
Sanje Vulić, Ive Pranjkovića, Nataše Bašić, .. i mnogih drugih. Hrvatski je jezik međunarodno 
priznat kao zasebni jezik, kao i srpski, 2008. godina, a kasnije i bošnjački pod imenom 
bosanski, te crnogorski. 


Srpska je kulturna politika nastavila sa starim nijekanjima i posezanjima, i to ne ograničujući 
se na glasnu, no ne i od srpske države podupiranu manjinu jezikoslovaca i književnih 
povjesnika, nego i promovirajući velikonacionalni projekt na sveučilištima gdje su u 
sveučilišnim školskim programima u srpske ili neke neodređene južnoslavenske- no ne 
izrijekom hrvatske — autore svrstavani Marulić, Hektorović, Držić, Zlatarić, Gundulić, 
Đurđević, te bokokotorski pisci. 


Budući da je stapanje izrazito velikosrpskih i jugounitarno-srpskih jezikoslovaca i drugih 
kulturnih djelatnika trajalo preko dva desetljeća, plodovi te simbioze i izjednačavanja 
stajališta doprli su u hrvatsku javnost tekar nedavno, budući da su hrvatski povjesnici i 
filolozi živjeli u blaženom neznanju, ne obazirući se na procese koji su u srpskom diskursu 
plamijeli preko tri desetljeća, valjda se ponašajući po poznatom obrascu hrvatske šutnje. 


No, u posljednjim je zbivanjima srpska jezična i kulturna agresija došla do te razine da se 
moralo primijetiti, te makar i nevoljko, reagirati. 


Godine 2021. izašao je u Srbiji srednjoškolski udžbenik naslova ,,S reči na dela" u kom se 
navodi da srpski, slovenski, makedonski i bugarski jezik pripadaju skupini južnoslavenskih 
jezika ,a da Hrvati, Bošnjaci i neki Crnogorci srpski jezik nazivaju hrvatski, bosanski, 
bošnjački i crnogorski".Na to je reagiralo HNV iz Vojvodine, a i vlada RH. Autori su se 
»nevino" branili da samo slijede naputke Instituta za srpski jezik SANU, što je istina. Nakon 
daljnjih prigovora s hrvatske strane, udžbenik je u travnju 2022. povučen iz uporabe, no valja 
navesti da se srpska jezikoslovna zajednica u međuvremenu oglasila priopćenjima u kojima 
,pravda" svoju odluku (dok s hrvatske strane nije bilo suvislih odgovora na srbijanske 
tlapnje). Ovdje ćemo citirati glavne teze Odbora za standardizaciju srpskog jezika, dakle 
državne institucije, koja je u izjavi objelodanjenoj 9.11.2021., punoj nesuvislosti, 
povijesnopolitikantskoga bulažnjenja i posvemašnjega nepoznavanja hrvatske jezične 
povijesti spala na takve grane opančarskoga polemičarskoga nadrealizma da je to čak ispod 
razine velikosrpskih uradaka s kraja 19. i početka 20. stoljeća. Izjava je izašla u cijelosti u 
tisku, a ovdje će biti komentirani njezini najapsurdniji dijelovi. Na svemreži se može naći na 
poveznici ovdje: 
https:/\www.novosti.rs/kultura/vesti/1053077/politicki-jezici-protiv-srpskog-odgovor-odbora-st 
andardizaciju-srpskog-jezika-zavodu-unapredjivanje-obrazovanja-vaspitanja 


POLITIČKI JEZICI PROTIV SRPSKOG: Odgovor Odbora za standardizaciju srpskog jezika 
Zavodu za unapređivanje obrazovanja i vaspitanja 


OVIH su dana mas-mediji u Srbiji preplavljeni tekstovima o statusu "hrvatskog jezika" u 
udžbenicima srpskog jezika, s obzirom na određenje njegovog mesta u okviru 
južnoslovenskih jezika. 


Navest ćemo najvažnije tvrdnje i komentirati ih. 


CITAT velikosrpskih lingvista 1 
Na način predstavljanja ,hrvatskog jezika" reagovali su Demokratski savez Hrvata 
u Vojvodini, predsednik Vlade Republike Hrvatske, koji je svoje neslaganje sa 
rešenjem koje nude srpski udžbenici iskazao i predsedniku Republike Srbije, ali i 
Hrvatska akademija znanosti i umjetnosti, koja traži od hrvatske vlade da uslovi 
ulazak Srbije u Evropsku uniju srpskim priznavanjem hrvatskog jezika. 
Udžbeničko rešenje za način predstavljanja jezika koji čine grupu južnoslovenskih 
jezika dao je Odbor za standardizaciju srpskoga jezika. Na upit Zavoda za 
unapređivanje obrazovanja i vaspitanja i Zavoda za udžbenike Odbor za 
standardizaciju je dva puta - prvi put 9. 6. 2010. godine Zavodu za udžbenike, a 
drugi put 9. 11. 2020. godine ZOUV-u - uputio gotovo identičan odgovor: 
Od jezika nastalih raspadom srpskohrvatskog jezika među južnoslovenske jezika 
treba svrstati srpski jezik, a u napomeni navesti da ovaj jezik Hrvati nazivaju 
hrvatskim, Bošnjaci bosanskim / bošnjačkim, neki Crnogorci crnogorskim. 


Komentar na citat 1 


Već tvrdnja o hrvatskom jeziku u navodnicima govori dosta za sebe. Hrvatski je, 
na žalost svih _ srbijanskih — posezatelja i  negatora, = individualizirani 
zapadnojužnoslavenski jezik koji kao pisani jezik postoji od najkasnije 12. stoljeća; 
počeo je kristalizaciju kao  štokavsko-čakavsko-kajkavski amalgam oko 
zapadnoštokavske okosnice u 15. i 16. stoljeću preko liturgijske književnosti u 
Dalmaciji, a svjesni početak standardizacije pada u prvu polovicu 17. stoljeća s 
Kašićevom gramatikom iz 1604. Taj je proces trajao preko tri stoljeća i završen je 
pobjedom mladogramatičara ili hrvatskih vukovaca koncem 19. stoljeća. Srpski 
pak jezik nema tiskanih knjiga ni većih zapisa na srpskom, istočnoštokavskom 
vernakularu, sve do druge polovice 18. stoljeća kad je pomiješan s ruskim jezičnim 
obilježjima tiskan u nizu čitanih knjiga, no taj je jezični tip propao zbog bečke 
politike koja je forsirala srpski štokavsko- ijekavski govorni jezik koji je već u bitnim 
značajkama bio zabilježen u hrvatskim liturgijskim i sekularnim tekstovima, no bez 
tipično srpskih i pravoslavnih govornih i kulturnih karakteristika. Vuk Karadžić, 
provoditelj tih zamisli u više etapa, od 1814. do 1864., bio se uvelike oslonio na 
hrvatsku književnojezičnu baštinu u spoju s govornom zbiljom pravoslavnoga 
ijekavskoga stanovništva dijela Srbije, Crne Gore i hrvatske vojne granice. Stoga 
bi se moglo reći da je srpski jezik svakako više ,politički" nego hrvatski (koji ima taj 
jezični tip od, otprilike, 1400. u većim tekstovima), a da ne govorimo o 
srpsko-hrvatskom ili hrvatsko-srpskom koji su samo imena bez lingvističkoga i 
identitetskoga sadržaja. Može se uporabiti sintagma hrvatskoga enciklopedista, 
psihologa i jezikoslovca Krune Krstića koji je naveo pojam ,konjo-magarac" kao 
istoznačnicu slične težine ,srpsko-hrvatskomu". Dakle, nije se raspao nikakav 


»jezik", nego uvriježena i od svijeta nametana artificijelna tvorevina koja je nasilu 
htjela dva jezika prikazati kao jedan. 


CITAT velikosrpskih lingvista 2 


Taj isti jezik samo se iz političkih razloga različito naziva: kod Srba srpski, kod 
Hrvata hrvatski, kod Bošnjaka bosanski, a kod nekih Crnogoraca crnogorski. U 
pitanju je, dakle, isti lingvistički jezik, s različitim političkim imenima. 


Komentar na citat 2 


Nema kriterija po kom bi to bio ,lingvistički jedan jezik", budući da nije u području 
lingvistike da bilo što o tom određuje. Konačno, nema nikakve unificirane 
lingvistike, mogu se razni idiomi promatrati genetskolingvistički, lingvističko 
tipološki, sociolingvistički, a i s motrišta filozofije jezika. 


Pokušaju da se ti jezici strpaju u navodno jedan policentrični jezik s više 
varijanata, poput njemačkog, engleskog, francuskog,...padaju u vodu zbog više 
razloga. 


Hrvatski i srpski su dva standardna jezika kao hindski i urdski, nastala na 
(novo)štokavskoj okosnici (indijski jezici na dijalektu khariboli). Štokavština je 
podloga, a ne cijeli jezik. | sama zapadna štokavština hrvatska je po svom 
postanju; istočna, srpska, nema pisanih spomenika do kraja 18. st. Svi štokavski 
pisani spomenici do kraja 18. i početka 19. st. hrvatski su, dok je srpski jezik, 
nastao na bliskim istočnim govorima, u velikoj mjeri kroatiziran i stoga razumljiv na 
govornoj razini. I ti bi jezici bili i jasnije razlučivi da nije bilo djelovanja Kopitara i 
Karadžića (v. Mario Grčević: Jernej Kopitar kao strateg  Karadžićeve 
književnojezične reforme) Različiti jezici, kao hrvatski i srpski, ili hindski i urdski, 
razlikuju se od  policentričnih jezika poput engleskoga, francuskoga, 
njemačkoga..u sljedećem: 


Hrvatski i srpski su u osnovi međusobno razumljivi jezici, poput hindskog i urdskog 
(za razliku od njemačkog, engleskog, talijanskog, francuskog,...). Nikada nije 
postojala zajednička jezična kultura i baština za bosanski, hrvatski i srpski jezik. 
Paralela s hindijem i urduom vrijedi za dijalektalnu osnovicu standardnih jezika: u 
slučaju indijsko-pakistanskih jezika, to je bio dijalekt khariboli; u slučaju hrvatskog, 
bošnjačkog/bosanskog i srpskog radilo se o novoštokavskom dijalektu. Ali to je 
dijalektalna osnovica, a ne cijeli standardni jezik s raznolikim funkcionalnim 
stilovima, gramatikom, rječnikom itd. | — samo je hrvatski, koji kao sustav 
dijalekata ima čakavštinu, štokavštinu i kajkavštinu (srpski i bošnjački ju nemaju). 
Postoji uzajamna razumljivost i temeljna gramatika i vokabular; samo, nikada nije 
postojao (niti se raspao) jedinstveni jezik (srpsko-hrvatski ili hrvatsko-srpski). Kada 
postoje jezični korpusi pisanih tekstova, a koji sežu do 1000 godina, a oni 
nepogrješivo pripadaju ili hrvatskom ili srpskom (ili u slučaju bosanskog, 500 


godina) - onda nikada niste imali jedinstven jezik. Hrvatski jezik, kao sustav 
dijalekata čine kajkavski, čakavski i zapadnoštokavski dijalekti; srpski 
istočnoštokavski i torlački; bošnjački/bosanski uglavnom zapadnoštokavski i u 
nekoj mjeri istočno štokavski. Uzmemo li u obzir ovu hrvatsku pjesmu, napisanu 
oko 1400. godine (Muka svete Margarite 
https://hr.wikisource.org/wiki/iMuka_svete_Margarite  ) godine u varijanti 
čakavštine, vidimo da će ju razumjeti gotovo svi Bošnjaci i Srbi. A ipak je 
definitivno hrvatska i samo hrvatska. Oni koji pokušavaju primijeniti 
sociolingvističku teoriju  pluricentričnih/policentričnih jezika na te jezike ne 
uspijevaju, jer, sumarno: 


1. mora postojati isto ime. Povijesno gledano, hrvatski se uglavnom zvao hrvatski, 
ilirski i slovinski (plus regionalni nazivi kao što su slavonski, dubrovački, bosanski, 
dalmatinski, ...). Srpski se zvao, uglavnom, srpski i slaveno-srpski. 


2. nemaju zajedničku pisanu baštinu, koja se razlikuje za oba ova jezika u preko 
99% (u hrvatski ne spadaju Dušanov zakonik, Jefimija, Obradović, Karadžić, Laza 
Lazarević, Glišić, Slobodan Jovanović, Dobrica Ćosić,..- u srpski ne spadaju 
Bašćanska ploča, Vinodolski zakon, Marulić, Držić, Kašić, Belostenec, Šenoa, 
Kvaternik, A.G. Matoš, Tomislav Ladan..), 


3. nikad nije postojala jedna govorno-kulturna zajednica koja bi taj nepostojeći 
dvoimeni "jezik" držala za svoj, niti jezik inojezičnih govornika svojim 


4. ni kao sustavi narječja (hrvatski: čakavski, kajkavski, zapadnoštokavski; srpski- 
istočnoštokavski i torlački), ni kao standardi- ti jezici nisu bili jedno ni u kojoj točki u 
povijesti, 


5. kulturno, znanstveno, strukovno, ...nazivlje je jasno različito. To što postoji visok 
stupanj razumljivosti na većini razina običnoga sporazumijevanja, nije bitno po 
jezičnu samobit budući da je to posljedak bliske govorne okosnice standardnoga 
jezika, novoštokavštine. No osebujnost i visoka individualiziranost ukorijenjena u 
povijesti, od fonetike i rječotvorja do semantike i leksikografije, jasno pokazuje da 
se ne radi o suvrstima nekog policentričnoga jezika nego o različitim standardnim 
jezicima (i ne samo standardnim). 


CITAT velikosrpskih lingvista 3 


Na kojim činjenicama se temelji stav Odbora za standardizaciju? I na istorijskim i 
na savremenim. Evo, šaljemo deo onih nesumnjivih i naučno nepobitnih. Najpre 
nekoliko dijahronijskih, odnosno istorijskih činjenica. Niko ko se iole u lingvistiku 
razume ne može poreći da je u osnovi svih današnjih jezika, i srpskog kao 
lingvističkog i hrvatskog, i bosanskog / bošnjačkog i crnogorskog kao političkih 
jezika - Vukov srpski književni jezik. Najpre je Vuk standardizovao srpski književni 
jezik (a standardizacija je počela sa Vukovom "Pismenicom srpskoga jezika" iz 
1814. godine, a završena pobedom Vukove reforme 1847. godine, izlaskom iz 
štampe "Pesama" Branka Radičevića, "Gorskog vijenca" Petra Petrovića 
NJegoša, "Rata za srpski jezik i pravopis" Đure Daničića i Vukovog prevoda 
"Novog zavjeta". U kodifikaciji i standardizaciji srpskog jezika nije bilo nikakvog 
učešća Hrvata. 


Komentar na citat 3 


Ovaj je dio višestruko netočan, a razglobljen je u tekstovima Marija Grčevića, 
Nataše Bašić, Dragice Malić i drugih. 


Sama je teze o ,vukovskom srpskom jeziku" problematična. Tijekom svog 
djelovanja od 1814.do 1864., Karadžić se snažno oslonio na hrvatsku pisanu 
baštinu, napose Kačića Miošića i Stullija, a kad je četrdesetih godina 19. stoljeća 
modificirao svoj jezični tip, došao je na poziciju da mu je jezik u glavnim odlikama 
kao hrvatski štokavski ijekavski jezik prošlih stoljeća. Npr. odbacio je sekundarnu 
palatalizaciju (đevojka, ćerati,..); njegove su ,srpske" poslovice zapravo prepisane 
iz hrvatskoga rječnika Della Belle iz 1728., što je pokazao filolog Franjo Galinec 
1944.; balada ,Hasanaginica", predstavljana u Njemačkoj i drugdje kao"srpska", 
hrvatska je i po postanku i po jeziku; kod prijevoda Novog zavjeta, Karadžić je 
navodno skovao oko 180 riječi, no koje se u preko 90% nalaze u hrvatskom 
Stullijevu rječniku (1801.-1810.). Dakle, Karadžić jest oblikovao svoj jezični tip u 
sukobu s dominantno srpskim jezikom ostalih srpskih pisaca, no sam je priznao u 
više navrata na čiju se jezičnu tradiciju naslanja: poznata su Karadžićeve izjave 
koje ukazuju da se naslonio na tradiciju hrvatskoga štokavskoga pisanja: 


e "Svi Slavenski narodi kromč Serbalja vostočnog' včroispovčdanija imaju svoje 
Rččnike. Mi ga sami trebamo...Ja sam takovij Rččnik preduzeo, i već skupio. 
On će pomenutim' potrebama udovletvoriti. Soderžavaće sve Serbske reči, 
koe se nalaze u Rččnicima: Kurcbekovom' (koi e samo imenom Serbskij), 
Dellabelli, Belostencu, Jambrešiću, Stulliju, Voltičžiu, Hajmu; a imaće jošt' 
ednu tretinu pravih Srbskih' rččij, koe se ni u ednome, ot rečenih Rččnika, ne 
nalaze." ("U Fruškogorskom' Monastiru Šišatovcu 20ga Marta 1816.; Sabrana 
dela Vuka Karadžića, 2. tom, Prosveta, Beograd, 1966.: "Objavlenie o 
serbskome rččniku"); "fSrbi s pisanjem na narodnom jeziku) nisu uranili prije 


druge polovine osamnaestoga vijeka dok su braća zakona Rimskoga, osobito 
Dubrovčani i Dalmatinci, pisali u šesnaestome vijeku u najveći jek!!" (V.S. 
Karadžić: Skupljeni gramatički i polemički spisi, III., 1896., Beograd, str. 260.); 
"Da sam sve napečatio Hercegovački (npr. djevojka, djeca, vidjeti, lećeti i pr.), 
onda bi rekli Sremci, a osobito varošani i varoške: pa šta sada nama ovaj 
nameće Horvatskij jezik." (“Narodna srpska pesnarica, čast vtora, Beč, 1815., 
skupio Vuk Stefanović Karadžić"). 


Točno je da Hrvati nisu sudjelovali u unutarsrpskim svađama oko jezika, no za njih 
je zreli Karadžićev jezik, u bitnom, bio samo aktualizacija i afirmacija već 
postojeće hrvatske jezične baštine. 

Zato i nije čudo što su najznamenitiji hrvatski filolozi toga vremena, ne skrivajući 
istinu, pisali da su Hrvati preuzeli srpski jezik. Tako je vođa ilirskog pokreta 
Ljudevit Gaj 1846. pisao: "...sav svijet znade i priznaje, da smo mi književnost 
ilirsku podigli i uveli; nu nama još ni izdaleka nije na um palo ikada tverditi, da to 
nije serbski već ilirski jezik; pače ponosimo se i hvalimo Bogu Velikomu, što mi 
Hervati s bratjom Srbljima sada jedan književni jezik imamo". LJ. Gaj je 1852. 
godine napisao da bi najbolje bilo da je, još u 17. vijeku, Pavao Riter Vitezović 
onda "kao što mi sada u novija vremena, najglavnije grane jezika, koji se je u 
izobilju izreka i u svojoj čistoći najbolje sačuvao, u svojoj cjelosti prigrlio i u 
hervatsku književnost uveo". 

Gaj je davao raznovrsne izjave o jeziku, no ova je jasna: u njoj tvrdi da njegov 
ilirski nije različit od Karadžićeva srpskog, budući da su zbog zajedničke štokavske 
okosnice međusobno razumljivi i bliski u gramatičkom i leksičkom opisu. No posve 
je pogrješna i tendenciozna interpretacija da je Gaj rekao da je njegov ilirski 
»Zapravo" srpski. Ni Gaj, ni bilo tko od lliraca nije imao takvih deluzija. Na primjer, 
1844. llirci su bili izdali dopunjeno izdanje Gundulićeva ,Osmana", koji je bogati 
štokavsko-ijekavski jezični spomenik, a koji nadmašuje Karadžićevu pučku jezičnu 
stilizaciju. Mažuranić, Gaj, Šulek, Kukuljević, Babukić, ..i ostali Ilirci vrlo su svjesni 
koju tradiciju baštine, a Karadžić je samo moderni odvjetak te jezične baštine, koja 
je do njega bila imenovana jedino hrvatskim, uz slovinsko i ilirsko ime- a nikada 
srpskim. O stilskim i rječničkim, a kamoli naglasnim nijansama, nitko onda nije ni 
bio razmišljao. Nitko nije ni mislio da su slovnice Babukića i Antuna Mažuranića, 
spjevovi i politički spisi Ivana Mažuranića i Dimitrija Demetra, drame Demetra i 
Kukuljevića, rječnici Mažuranića i Šuleka.. nešto ,srpski" ili ,vukovski" — iz 
jednostavnoga razloga što to nisu ni bili. 


Sam spomen Rittera Vitezovića važan je kao pokazatelj Gajevih lutanja- u početku 
je mislio da bi općehrvatski jezik trebao biti ustrojen po uzoru na jezični tip 
Vitezovićev, koji i jest tronarječan. No odustao je od toga već 1832. kad ga je grof 
Janko Drašković uvjerio da već postoji općehrvatski jezik, ,Slavo-Hrvata", kako je 
nazivao Hrvate, i da je to njegovani jezik dubrovačke književnosti. Ostali Ilirci, od 
Demetra i Kukuljevića do Mažuranića i Šuleka, nisu imali takva lutanja ni u 
početku, budući da su se opredijelili za dubrovačku obogaćenu i osuvremenjenu 
štokavštinu kao za općenacionalni ilirski, potom hrvatski jezik. Karadžić je u 
njihovim očima bio dobrodošao suputnik, a nipošto izvor ni uzor. 


No, kad se govori o llircima- zašto ne reći i drugo? 


Zašto ne reći da je glavni ilirski gramatik nakon Babukića, Antun Mažuranić, 1856. 
napisao u predgovoru "Ilirskoj čitanki": "Serblji od starijih vremenah nemaju 
nikakve narodne literature ... Pervi od Serbaljah pokušao je Obradović (umro 
1811.) koliko je znao i umio, da piše hervatskim narodnim jezikom... Zašto ne reći 
da je Šulek 1856. u tekstu "Srbi i Hrvati", polemizirajući s Karadžićem, napisao: 
»Mogao bih nanizati cielu povorku od knjižnih naslovah, kojih pisci življahu u 
raznih hrvatsko-dalmatinskih mjestih, a svi zovu jezik svoj hrvatskim ili što je 
istovjetno, slovinskim; pa nećeš naći knjige pisane glagoljicom ili latinskom 
abecedom, koje pisac bi bio jezik svoj srbskim prozvao, dapače knjige pisane i 
tiskane tako zvanom bosanskom ćirilicom, zovu jezik svoj takodjer hrvatskim ili 
slovinskim, a ne srbskim; Pa kako bi ga i mogao bio hrvatski pisac srbskim krstiti, 
kad su ono doba sve do novijega vremena Srblji pisali njekom smjesom od 
crkvenoga narječja, koju su oni serbskim ili serbičeskim jezikom zvali? U 
književnosti je štokavski jezik sve do ovoga vieka samo kod Hrvatah cvatio..." 

Prevođenje Hrvata u srpski jezik ne počinje, međutim, sa ilirskim pokretom. To je 
završna faza, faza prihvatanja srpskoga jezika za hrvatski. Za prvu "ilirsku 
gramatiku" Institutionum linguae illiricae libri duo, koju je 1604. godine napisao 
Bartol Kašić "patrijarh slavistike" Vatroslav Jagić će 1884. godine reći: "To je 
gramatika narodnog srpskog jezika, srednjeg između štokavizma i čakavizma... 
Već 1636. godine u Zagrebu prihvataju taj jezik, koji su nazvali najprije ilirski, a 
zatim i hrvatski. Ali u suštini to nije ništa drugo nego srpski narodni jezik". 

Prvo treba nešto napomenuti o samom Kašićevu jeziku i njegovoj identifikaciji 
jezika. lako je jezik Bartola Kašića očigledno i jedinstveno hrvatski, jer se u takvom 
obliku ne javlja kod drugih južnoslavenskih naroda, nije bila rijetkost da su mu u 
srpskim filološkim krugovima osporavali hrvatstvo jer svoj jezik nije izrijekom 
nazvao hrvatskim, a neki su ga srpski filolozi čak otvoreno svojatali. Činjenica je 
da Kašić nije nigdje izričito nazivao svoj jezik hrvatskim, nego ga je zvao lingua 


illyrica ili jezik slovinski, bosanski, dalmatinski ili dubrovački (pretpostavlja se da se 
u to zapleo iako su Hrvati njegova doba jezik nazivali arvackim zato što se bojao 
mletačkih vlasti te zbog nekih drugih utjecaja). No dovoljno je bilo pogledati 
njegovo gramatičarsko djelo /nstitutiones linguae lIilyricae gdje među pridjevima 
kojima se označava nacionalnost stoji "Slovinski=lllyricus", a u njegovom rječniku 
iz 1599. stoji "Harvacchi=Sclavono, Harvatski=Sclavone, Harvat=Croato", čime se 
vidi da su to sve istoznačnice za Kašića. Njegovo razlikovanje jezika se vidi i kod 
grupiranja prijevoda Biblije, gdje svoj prijevod stavlja u jednu skupinu i naziva ga 
slavonicis, dalmaticis seu illyricis, a drugu skupinu naziva serblianis seu ruthenicis. 


Tomu valja dodati da su jedino Hrvati, od Marijana Stojkovića 1919. do Radoslava 
Katičića 1981. i dalje, opisivali Kašićev jezik; da je 2000. Kašićev prijevod cijele 
Biblije konačno tiskan u pripremi hrvatskih stručnjaka; da su sve hrvatske 
gramatike do sredine 19. stoljeća nasljedovale Kašićev gramatički model, te da 
Kašić nema nikakve veze sa srpskom ni govornom zbiljom, ni pisanom kulturom. 


Glede samoga Jagića, valja napomenuti da je zbog karijerističkih razloga često 
nijekao hrvatstvo, a promicao srpstvo, i to ,argumentima" koji nemaju veze ni s 
kakvom znanošću, pa ni sa zdravim razumom. 


On je, prema novinaru Josipu Pasariću (, Jagić prema hrvatstvu i srbstvu", 1899.) 
prošao pet nacionalnih metamorfoza zbog karijere: hrvatsku, hrvatsko-srpsku; 
rusko-srpsku; slovensku; srpsko-hrvatsku; da je htio da se jezik u BiH zove 
bosanski (toliko o važnosti imena jezika); da je 1864. svu štokavsku pismenost do 
Vuka Karadžića proglasio za hrvatsku; da je kasnije osnovao, zajedno s Đurom 
Daničićem, ediciju JAZU ,Stari pisci hrvatski" u kojoj su svi humanistički, 
renesansni, barokni i klasicističko-prosvjetiteljski pisci, uključiv i štokavske; da se 
1898. osramotio jer je u srpskom tisku bio objavio kako se ne slaže s tim što je 
Đuro Šurmin objelodanio "Povijest književnosti hrvatske i srpske", tretirajući ih kao 
zasebne- no da je 1913. napisao dio u glagoljskoj književnosti za prvu modernu 
povijest hrvatske književnosti, "Povijest hrvatske književnosti" Branka Vodnika 
Drechslera, koja obuhvaća, do 17. i 18. st. sve hrvatske pisce kao i hrvatska 
književnopovijesna izdanja sada. 


Pa komu Jagiću vjerovati, u kojoj fazi? 

Među onima koji su u Hrvatskoj isticali da su Hrvati prihvatili srpski za svoj jezik 
posebno su se isticali hrvatski vukovci, među kojima su najznačajniji Ivan Broz, 
Franjo Iveković i Tomo Maretić. Tako je Ivan Broz 1892. godine u predgovoru 
svom "Hrvatskom pravopisu" napisao: "Ja sam izradio pravila u glavnome prema 
načelima kojih se držao Vuk i Daničić, a samo gdješto odstupio sam od njihova 
pisanja". A to potvrđuje i Dalibor Brozović 1985. godine: "Brozov pravopis unosi u 
hrvatsku jezičku praksu fonološka pravopisna načela, otprilike ona ista koja je u 
Srba inaugurisao Karadžić još godine 1818. svojim velikim Srpskim rječnikom". U 
istom tonu piše i Tomo Maretić u predgovoru "Gramatici i stilistici hrvatskoga ili 
srpskoga jezika" 1899. godine: "Ako sam htio da ova knjiga bude onakova, kakova 
treba, morao sam građu za nju uzimati iz djela pisanijeh najboljim književnim 
jezikom. Svi ljudi, koji o toj stvari mogu pravo suditi, slažu se u tome, da je Vuk 
Stefanović Karadžić do danas prvi naš pisac, što se tiče pravilna i dobra jezika, da 
je on za književni jezik ono, što je Ciceron bio i jest za književni latinski jezik. 
Budući da o Vuku i ja ovo mislim, za to je trebalo, da iz njegovih djela saberem što 
potpuniju građu za ovu moju knjigu". Još eksplicitnije priznanje hrvatskog 
preuzimanja srpskoga jezika daje Franjo Iveković u svom Rječniku hrvatskoga 
jezika 1901. godine: "Ovo djelo moglo bi se zvati i rječnik Srpskoga jezika, i da su 
ga napisali Srbi, jamačno bi se tako i zvao; ali mu je po jednakom i po samim 
načelima Srbalja Vuka Karadžića... i Đure Daničića... ime rječnik Hrvatskoga 
jezika, jer su ga spisali i na svijet izdali Hrvati". 

Da ne idemo u politiku dosta je reći da su za Broza hrvatski i srpski jedan jezik, da 
je Vuk Karadžić, za vukovce, pisao tim jednim jezikom koji je u Hrvata stariji i 
znatno veće povijesne dubine, te da je Broz napisao da je Dubrovčanima hrvatsko 
ime domaće, dok im je srpsko ime bilo strano kao i maćedonsko i da ga nikad nisu 
upotrebljavali; da je Ivan Broz izdao tri (3) puta Gundulićeva "Osmana" kao 
remek-djelo hrvatskoga jezika i književnosti. Konačno, da je Maretić pokazao u 
svom tendencioznome djelu iz 1889., da je hrvatsko pisanje od 1495. do 1835., od 
Zagreba do Kotora, od Istre do Bosne i Bačke, pretežno fonološko i da je sve 
Karadžićevo glede pravopisa sadržano u hrvatskom dopreporodnom pisanju. 


A samom je Brozu to sve bilo jedno, pa su tako sveti Sava i Domentijan pisali na 
hrvatskom jeziku. 


Ako su Srbi već naumili pisati o mladogramatičarima ili hrvatskim vukovcima (Ivan 
Broz, Tomislav Maretić, Franjo Iveković, ..) trebalo je da napomenu da su 
vukovcima hrvatski i srpski bili jedan jezik, da je hrvatski u tom dvojnom pristupu 
stariji jezični tip bar tri ili četiri stoljeća prije Karadžićeva srpskog, te da je njihov 
zahvat u hrvatski jezik spao na dvije značajke: pravopis, koji je u Karadžićevoj 
stilizaciji sav postojao u hrvatskoj književnosti od 15. do 18. stoljeća, a da su 
izjednačeni množinski padeži, koje su preferirali u odnosu na različite lIliraca i 


Zagrebačke škole, postojali u hrvatskoj pismenosti u 18. stoljeću, zabilježeni još u 
Kašića 1604., te da se prešlo na novoštokavske izjednačene padeže jer je u 
hrvatskom pisanju sredine i konca 19. stoljeća to i bila zbilja u školama, budući da 
je ispravno razlikovanje množinskih padeža bilo neprovedivo za hrvatske, a i 
pravoslavno srpske učenike. 


Broz-Ivekovićev rječnik je čak i Jagić javno ismijao, pokazavši primjerima iz djela 
Ivana Mažuranića, Augusta Šenoe i Mihovila Pavlinovića, da je to vukovanje u 
jeziku smiješno i da tamo nema najobičnijih riječi poput sladoled, okolnost, dojam, 
natkriliti, pjesanca, ratoboran, pokročiti, istodoban, okrepa, silnik .. te da je taj 
rječnik- kulturni promašaj. 


Toliko o vukomanima. 

A o pripadnosti Dubrovnika srpskome ili hrvatskome jeziku najveći dubrovački 
filolog Milan Rešetar, član JAZU i SKA, u pristupnoj akademskoj besedi 1940. 
godine je napisao da je ona isključivo srpska, što nedvosmisleno potvrđuju 
sledeće njegove reči: "Iz te objektivne konstatacije [tj. da se u Dubrovniku nikad 
nije govorilo čakavski] ja sada ne izvodim nikakvih daljih zaključaka, jer su meni 
Srbi i Hrvati jedan narod pod dva imena, pa ja zato neću nikako reći da se u 
Dubrovniku nije govorilo hrvatski nego srpski, ali komu su Srbi i Hrvati dva naroda, 
taj će morati priznati da je Dubrovnik po jeziku uvijek bio srpski" Tako su svi 
značajni hrvatski lingvisti 19. veka, uključujući i najznačajnijeg lingvistu 
Dubrovčanina Milana Rešetara, gotovo unisono tvrdili da su Hrvati za svoj 
književni jezik preuzeli Vukov srpski književni jezik, preimenujući ga u hrvatski. 


A o pripadnosti Dubrovnika srpskome ili hrvatskome jeziku najveći dubrovački 
filolog Milan Rešetar, član JAZU i SKA, u pristupnoj akademskoj besedi 1940. 
godine je napisao da je ona isključivo srpska, što nedvosmisleno potvrđuju 
sledeće njegove reči: "Iz te objektivne konstatacije [tj. da se u Dubrovniku nikad 
nije govorilo čakavski] ja sada ne izvodim nikakvih daljih zaključaka, jer su meni 
Srbi i Hrvati jedan narod pod dva imena, pa ja zato neću nikako reći da se u 
Dubrovniku nije govorilo hrvatski nego srpski, ali komu su Srbi i Hrvati dva naroda, 
taj će morati priznati da je Dubrovnik po jeziku uvijek bio srpski" Tako su svi 
značajni hrvatski lingvisti 19. veka, uključujući i najznačajnijeg lingvistu 
Dubrovčanina Milana Rešetara, gotovo unisono tvrdili da su Hrvati za svoj 
književni jezik preuzeli Vukov srpski književni jezik, preimenujući ga u hrvatski. 

U srpskim se suvremenim jezičnopovijesnim djelima taj odjeljak predstavlja kao 
navodno Rešetarov konačni dictum O naravi dubrovačke 
jezičnodijalekatsko-narodnosne problematike, i to kao svojevrsni mudrački 
znanstveni finale njegova višegodišnjega rada na toj tematici. No, ovaj višestruko 


interesantni citat zavrjeđuje nešto širu pozornost. Naime, Rešetar je esencijalno 
bio u pravu da je izvorni dubrovački govor štokavski i (i)jekavski, a ne čakavski i 
ikavski. No njegova interpretacija pokazuje bjelodano da se nije otarasio 
mladalačkih zabluda, prožetih velikosrpskim imaginarijem stare slavistike. Naime, 
ako je, implicite, sva štokavština etnički srpska- je li to i ikavska štokavština? Ili, 
još gore po Rešetarove etnodijalekatske teze: je li jekavska štokavština većega 
dijela bosanskofranjevačkih pisaca (Matija Divković, Stjepan Matijević, Pavao 
Posilović, Stjepan Margitić) zapravo »srpska«? lako dio bosanskofranjevačkih 
autora piše, glede refleksa jata, miješano jekavsko-ikavski, njihov je idiom 
pretežno (i)jekavski. No, ako je izvorni govor dubrovačkih katolika »srpski« samo 
zato što je štokavski, je li i izvorni govor slavonskih i (štokavskih) dalmatinskih, te 
većega dijela bosanskih, hercegovačkih i bačkih katolika srpski, zato što je 
štokavski? | da li je izvorni govor katolika (i muslimana), od, ugrubo, Sarajeva do 
Tuzle, »srpski« zato što je štokavsko jekavski? I je li to izvorni štokavsko 
(ijekavski govor južnohercegovačih i centralnohercegovačkih katolika? lli se 
tobožnja srpskost štokavštine odnosi samo na Dubrovnik i bližu okolicu, a ne i na 
ostale krajeve? Slabost interpretacije Rešetarova narodnosnoga određenja 
dubrovačke prošlosti potječe ne samo iz zastarjelosti i nepotpunosti njegova 
tumačenja dijalekatskoga substrata stare dubrovačke proze i govora, nego još 
više iz nekonzistentnosti,  nesuvislosti, kontradiktorne — tendencioznosti i 
unutarnjega protuslovlja njegova  etno-dijalekatskoga pristupa dubrovačkoj 
jezičnopovijesnoj problematici. Rješenje toga pseudopitanja načeto je otprije, a 
razriješeno još od šezdesetih godina 20. stoljeća. Naime, upravo su srpski filolozi i 
lingvisti (Popović 1955, Ivić 1957, Belić 1958) predložili, na temelju prethodnih 
hrvatskih i srpskih dijalektoloških istraživanja postojanje zapadne štokavštine kao 
izvornoga govora katolika i većine muslimana, dok su hrvatski lingvisti (Brabec 
1957./1958, Brabec 1960, Brozović 1966, Brozović 1973, Brozović 1992, Lisac 
2003) konačno riješili tu  povijesnodijalekatsku —enigmu rekonstrukcijom 
predmigracijskoga i postmigracijskoga narodnosno-dijalekatskoga mozaika. lako 
je u srpskih lingvista opseg, kao i profil zapadne štokavštine varirao (nekad je 
uključivao samo srednju i dio istočne Bosne, te dio juga Hrvatske; s druge strane 
je ponekad (Ivić 1957) obuhvaćao šire područje od onoga kojeg su kasnije odredili 
hrvatski lingvisti- srpski jezikoslovci nisu, bar u javnim istupima i publikacijama, 
pokušavali pripisati zapadnu štokavštinu srpskomu narodno-jezičnomu korpusu 
(iako su ju nerijetko, napose Pavle Ivić, tretirali kao amorfnu jezičnu materiju 
»katolika srpskohrvatskog jezika«). 

Za srpske je jezičnodijalekatske radove važna razredba iz orječja Pavla Ivića: 


Pavle Ivić: Značaj lingvističke geografije za uporedno i istorisko proučavanje 
južnoslovenskih jezika i njihovih odnosa prema ostalim slovenskim jezicima. 
Južnoslovenski filolog, 1957. 


Hrvatski su jezikoslovci sustavnije i detaljnije razradili, omeđili i interpretirali opseg, 
doseg, razlikovne značajke i profil zapadne štokavštine, te dijalekata iz nje 
poteklih, nedvojbeno uključivši dubrovački dijalekt, i dijakrono i sinkrono, u zasebni 
zapadnoštokavski jezični tip, a što priznaje i modernija srpska dijalektologija 
(Okuka 2008), unatoč zadržavanju zastarjeloga politiziranoga nazivlja potekloga iz 
srpske inačice serbokroatizma (»istočnohercegovačko-krajiški dijalekt«), čeg se 


još nije otarasila ni, dijelom, hrvatska dijalektologija, vukući još taj serbokroatistički 
terminološki ideologem. 

U vremenu posle raspada SFRJ iz Vukovog srpskog jezika, u međuvremenu 
1954. godine preimenovanog u srpskohrvatski, nastala su još dva politička jezika: 
bosanski / bošnjački i crnogorski jezik. Ali nijedan ozbiljan lingvist te jezike, 
uključujući i hrvatski, nije smatrao posebnim jezicima, različitim od srpskog. Neka 
za potvrdu posluže samo konstatacije triju filoloških predstavnika hrvatskog, 
bosanskog / bošnjačkog i crnogorskog jezika: Ive Pranjkovića, Marine Katnić 
Bakaršić i Igora Lakića. Tako Ivo Pranjković, jedan od najvećih živih hrvatskih 
lingvista, naglašava da su "na standardološkoj razini, hrvatski, srpski, bosanski, pa 
i crnogorski jezik različiti varijeteti, ali istoga jezika. Dakle, na čisto lingvističkoj 
razini, odnosno na genetskoj razini, na tipološkoj razini, radi se o jednome jeziku, i 
to treba konačno jasno reći. Ako se netko s tim ne slaže, neka izloži argumente". 
Razmatrajući status "jezika" u BiH, Marina Katnić Bakaršić tvrdi da "danas kod 
bosanskohercegovačkih lingvista dominira shvaćanje po kojem se radi o jednom 
jeziku sa tri standarda", dok Igor Lakić, osvjetljavajući mjesto "crnogorskog" u 
sistemu novonastalih "jezika" kaže: "Imajući na umu razmatranje o jezičkom 
identitetu, zaključujemo da se novonastali standardni jezici razlikuju samo u 
simboličkom, vrijednosnom smislu, dok strukturalno i genetski oni pripadaju 
jednom jezičkom sistemu. [...] 


Komentar na citat 8 


Lakić i Katnić Bakaršić su marginalni lingvisti koji nisu nikakav auktoritet ni za što, 
niti posjeduju iole spomena vrijedan znanstveni opus. No kad su se već srpski 
lingvisti iz Odbora za standardizaciju srpskog jezika uhvatili Ive Pranjkovića, da 
čujemo dotičnog: https://archive.md/QBvI 


llustrirajući svoju tezu da su na ujedinjenju više insistirali Hrvati nego Srbi 
spomenuo sam u svom tekstu i činjenicu da su Hrvati imali cijelu jednu 
jezikoslovnu školu pod nazivom hrvatski vukovci kojoj je u osnovi bila potpuna 
vjernost jezičnim i pravopisnim nazorima Vuka Karadžića, a da Srbi ne samo da 
nisu imali ništa sličnoga nego ni neke od temeljnih Karadžićevih zahtjeva nisu 
nikada prihvatili (npr. ijekavicu). Sada Ćorić tvrdi kako se iz toga »može jedino 
zaključiti da su Hrvati svojom upornošću postigli to da im Vuk Karadžić ustupi svoj 
model! književnog jezika«. Da! Moglo bi se tako nešto zaključiti, pogotovo sa 
stajališta vukovaca, s tim da je Karadžićev model model hrvatskoga, a ne model 
srpskoga književnog (standardnog) jezika. Karadžić se naime gotovo u cijelosti 
oslonio na postojeću hrvatsku štokavsku standardnojezičnu tradiciju i u njegovu 
modelu vrlo je malo ičega što nije (bilo) dijelom te tradicije. 


Ako su imali cijelu jezikoslovnu školu hrvatskih vukovaca, nejasno je, nastavlja 
dalje Ćorić, »zašto su docnije Hrvati napadali nevinog čovjeka, tj. Vuka 
Karadžića«. Odgovoriti bi se moglo da Hrvati nisu napadali Karadžića zbog onoga 
u čemu je »nevin«, a u to bi svakako išlo i samo postojanje hrvatskih vukovaca 
(sam Karadžić doista nije vukovce ni utemeljio niti je tražio od njih da mu budu 
onoliko vjerni koliko su bili). Napadali su ga međutim, i to Ćorić vrlo dobro zna, ali 
naravno da ne spominje, zbog teze iz članka Srbi svi i svuda prema kojoj su svi 
štokavci Srbi, a to bi značilo da je srpska i cijela štokavska književnojezična 
tradicija, uključujući npr. i franjevačku ili isusovačku. Izrazito kritički odnos prema 
Karadžiću imali su kasnije Hrvati i zbog onoga što Karadžić doduše uglavnom nije 
bio niti izravno učinio, ali su učinili sljedbenici velikosrpske politike koji su od njega 
napravili mitsku ličnost, proglasili ga simbolom (sve)srpstva, ekstremnoga 
unitarizma i hegemonizma. (završen citat) 


No, te stvari se vrlo lako mogu objasniti i drugim kriterijima, koje navedeni jezičari 
ne spominju jer ih ni ne znaju. Jedno je genetska razina, drugo tipološka, a treće 
kulturno-identitetska. Jedno je jezik kao sustav narječja, a drugo kao standardni 
jezik. 


Hrvatski, srpski i bošnjački su različiti i kao sustavi narječja (hrvatski: kajkavski, 
štokavski i čakavski; srpski- štokavski i torlački; bošnjački- štokavski) i kao 
standardi. Hrvatski štokavski standard nastajao je od 16. do 19. stoljeća; srpski u 
19. stoljeću, a bošnjački je tek u fazi kristalizacije, kao i crnogorski. Ono što 
razlikuje varijetete jednoga standardnoga jezika (njemački, engleski, francuski, 
španjolski,..) je kulturno-identitetsko zajedništvo. Kad toga zajedništva nema, kao 
u slučaju hindija i urdua, ili hrvatskoga, srpskog, bošnjačkoga i crnogorskoga 
jezika- tada nema ni policentričnoga standardnoga jezika, i tu serbokroatizam 
propada u srazu s hrvatskim višeslojnim i višestoljetnim kulturnojezičnim 
identitetom. Sama štokavska osnovica- uostalom, ne istovjetna- nije dostatna za 
istost jezičnoga identiteta, kao što to pokazuje slučaj i hindija i urdua. 

Stanovište da srpski, hrvatski, bosanski / bošnjački i crnogorski predstavljaju samo 
varijante jednoga jezika zastupa i poznata Deklaracija o zajedničkom jeziku, 
usvojena u Sarajevu 30. marta 2017. godine. U toj Deklaraciji se naglašava da se 
"u Bosni i Hercegovini, Crnoj Gori, Hrvatskoj i Srbiji upotrebljava zajednički jezik", i 
da "tu činjenicu potvrđuju štokavica kao zajednička dijalekatska osnovica 
standardnog jezika, omjer istoga spram različitoga u jeziku i posljedična 
međusobna razumljivost". Posebno se ističe da "korištenje četiri naziva za 
standardne varijante - bosanski, crnogorski, hrvatski i srpski - ne znači da su to i 
četiri različita jezika". 


Komentar na citat 10 


Radi se o jugounitarnom jezičnom pamfletu, znakovito objavljenom istoga 
nadnevka kao i ,Deklaracija o imenu i položaju hrvatskog književnog jezika", što je 
očevidna provokacija. Od hrvatskih istaknutijih jezikoslovaca i jezikoznanaca, tu 


provokaciju nije nitko potpisao. 

Na osnovu navedenih dijahronih (potvrđenih konstatacijom najznačajnijih hrvatskih 
filologa 19. veka) i sinhronih činjenica (potvrđenih mišljenjima značajnih 
predstavnika kroatistike, bosnistike i montenegristike) jasno je da se u grupu 
crnogorski, jer to nisu četiri jezika nego jedan jezik sa četiri imena. To uostalom 
tvrdi i Ranko Bugarski, veliki protivnik čak i pomisli da je taj jezik srpski. Bugarski, 
naime, kaže: "... sasvim je legitimno tvrđenje da sa lingvističkog i komunikacijskog 
stanovišta to jeste jedan standardni jezik sa četiri nacionalne varijante - ali taj jezik 
nije srpski nego srpskohrvatski, pa definicija Odbora ostaje neodrživa". Prema 
mišljenju Bugarskog, a i mišljenju Hrvata koji su uputili prigovor na Odborovo 
određenje broja i statusa južnoslovenskih jezika, osnovni problem je što se srpski, 
a ne srpskohrvatski jezik smatra jezikom čije su varijante hrvatski, bosanski / 
bošnjački i crnogorski jezik. 


Komentar na citat 10 


Ovo je besmislica koju nije potvrdio ni složio se s njom nijedan istaknutiji pripadnik 
bilo književne, bilo jezikoslovne kroatistike. 

Opštepoznato je takođe, a što potvrđuju kako navedeni stavovi hrvatskih filologa iz 
19. veka, tako i bogata srbistička naučna literatura, da je srpskohrvatski jezik 
samo preimenovani srpski jezik, jer se do vremena inauguracije srpskohrvatskog 
jezika hrvatska varijanta Vukovog srpskog jezika razlikovala samo pravopisno i 
delimično leksički, a zna se da ni pravopis ni leksika ne ulaze u kriterijume 
identiteta jednoga jezika. 


Komentar na citat 11 
Komentari su sve luđi nesuvisliji. 


Fantomski srpskohrvatski jezik, navodni jezik Vuka Karadžića, nema korijena ni u 
čemu pisanom. To nije hrvatski jezik Vatikanskog hrvatskog molitvenika, 
1380-1400., Andriolićeva lekcionara 1586.; Kašićeva lekcionara 1641.; Držićeve 
komedije iz 1530.; Zlatarićevih drama iz 1597.; Divkovićeva ,Nauka"; 1611.; Kačić 
Miošićeva — ,Razgovora..", 1756.;  Stullijeva — ,Rječosložja", 1801.-  1810.; 
Mažuranić-Užarevićeva ,Slovara...", 1842.; Kovačićeva ,U Registraturi", 1888.; 
Maretićeve ,Hrvatske gramatike", 1901.; Matoševa ,lverja", 1899.;.... 


O čem ovi ljudi zapravo pričaju? | okom? 

Ovo je prvi slučaj da neko zvanično osporava kompetenciju najvišeg stručnog tela 
kada je posredi srpski jezik. Odbor se sa zabrinutošću pita da li to neko želi da 
udžbeničko rešenje za južnoslovensku grupu jezika bude antinaučno, bude 
nasuprot naučnim srbističkim saznanjima, koja su u podlozi mišljenja Odbora za 
standardizaciju srpskog jezika, koji čine predstavnici triju akademija nauka i 
umetnosti, Instituta za srpski jezik SANU, Matice srpske, srbističkih odseka i 
katedri imenovanih na predlog filozofskih i filoloških fakulteta i SKZ kao 
suosnivača Odbora. Posebno zabrinjava da se nasuprot srbističkom želi 
nametnuti antinaučno _kroatističko mišljenje o srpskom jeziku i njegovim 
varijantama. A u nedavno usvojenom Zakonu o upotrebu srpskog jezika u 
društvenom životu i zaštiti i očuvanju ćiriličkog pisma u poglavlju "Briga o zaštiti i 
očuvanju srpskog jezika i ćiriličkog pisma" najpre se, s razlogom, navodi, "podrška 
proučavanju i afirmaciji srpskog pisanog nasleđa i njegovoj zaštiti od prisvajanja i 
falsifikovanja". Negiranje datog određenja južnoslovenskih jezika koje je dao 
Odbor za standardizaciju srpskoga jezika može se podvesti upravo pod 
"falsifikovanje" naučnih lingvističkih činjenica. 


Komentar na citat 12 


Za kraj, nerazumljivo je čemu ova isprazna retorika. Autori tvrde da se dovodi u 
pitanje njihova kompetencija-tu su u pravu, jer je upravo sve što su nepotrebno 
dugo raspisivali bjelodan dokaz njihove nekompetentnosti. 


Srpsko se negiranje i prisvajanje hrvatske kulture nastavilo i ,Zakonom o kulturnom nasleđu 
Srbije“, kojeg je u prosincu 2021. usvojila Narodna skupština Srbije, a koji u članku 23 
izrijekom kaže da dubrovačka književnost do 1867. pripada kako hrvatskoj, tako i srpskoj 
kulturi. 


Na taj su besraman potez žestoko reagirale hrvatska vlada, kulturne institucije i pojedinci, no 
ostalo je nejasno koje će konkretne političke poteze povući hrvatske vlasti, a i reakcije su se 
svodile uglavnom na retoriku, bez konkretnih argumenata zbog čega je taj srbijanski potez 
primjer kulturne krađe. Stoga ćemo navesti neke činjenice. 


Srpske su kulturne elite još od 19. stoljeća pokušavale prisvojiti većinu hrvatske književnosti. 
Prvi jasni primjer toga je ,Istorija srpske književnosti“, 1867, poznatog srpskog filologa, 
povjesničara i političara Stojana Novakovića. 





Novaković je u ovom djelu bez ikakvog opravdanja prisvajao hrvatsku književnost 
renesansnog, baroknog i klasicističkog razdoblja, nazivajući ih “primorskim", “katoličkim 
slavenosrpskim" i upotrebljavajući sve regionalne i fiktivne nazive samo kako bi izbjegao 
spominjanje hrvatskog imena — što nije mogao potpuno zanemariti, ali ga je marginalizirao 
koliko je mogao. 


Nepotrebno je reći da je takav “pothvat" kod Hrvata izazvao samo zlovolju i prijezir. 


Hrvatski su filolozi od kasnog 19. stoljeća napisali povijesti vlastite nacionalne književnosti 
koje su orisale opseg i doseg hrvatske književnosti (Đuro Šurmin: Povijest književnosti 
hrvatske i srpske, 1898.; Milorad Medini: Povijest hrvatske književnosti u Dalmaciji i 
Dubrovniku, 1902., Branko Drechsler Vodnik: Povijest hrvatske književnosti 1, 1913.), a koja 
su kasnije potpuno obrađena u književnopovijesnim sintezama Mihovila Kombola, Ive 
Frangeša, Dubravka Jelčića, Slobodana Prosperova Novaka i drugih. 


Nakon raspada Jugoslavije 1991., pa čak i nekoliko godina prije, dominantan dio srpske 
kulturne, jezične i književne elite postao je glasniji i aktivniji u tim nastojanjima, najprije 
objavljivanjem hrvatskih dubrovačkih autora, kao i hrvatskih autora s područja Boke 
Kotorske, kao navodno “srpskih" u izdanju “Matice srpske" i pompozno nazvanoj ediciji “10 
vekova srpske književnosti". 


Sva se ta posezanja i kulturne krađe daju lako pobiti: 


iB 


Dubrovačka je regionalna književnost pisana jezikom koji je mješavina štokavskog i 
čakavskog u 16. stoljeću, a dalje na zapadnoštokavskom stiliziranom dijalektu koji je 
hrvatski, a ne srpsko-crnogorski. 


Hrvatske su institucije i pojedinci, od Gaja do Jagića, Pavića, Rešetara, Budmanija, 
Hamma... bili ti koji su priredili kanonska izdanja dubrovačkih autora na svim poljima 
pisane kulture, dok srpski filolozi nisu u tom sudjelovali. Marin Držić, na primjer, prvi 
je put u Srbiji izveden 1946. u izvedbi Hrvatskog narodnog kazališta iz Subotice. 


Pravoslavna ili istočnokršćanska pisana kultura kao srpska ne može u svom pisanom 
korpusu posjedovati eminentno katoličke i protestantske stilske formacije poput 
renesanse i baroka. 


Sami dubrovački autori, od 1400. do 1800., nikada i nijedanput nisu nazvali svoj jezik 
srpskim, niti su se situirali u srpski književni krug, dočim svoj južnoslavenski jezik 
zovu hrvatskim, te slovinskim ili ilirskim imenom, što za njih znači jedno te isto (vidjeti 
tekst Radoslava Katičića: “Slovčnski i hrvatski kao zamjenjivi nazivi jezika hrvatske 
književnosti", časopis Jezik, 1989.). 


Sve svjetske enciklopedije, na engleskom, danskom, češkom, ruskom, njemačkom, 
francuskom, mađarskom, švedskom .... pozicioniraju dubrovačku književnost u 
hrvatsku, i jedino hrvatsku, dok je srpska književnost prikazana kao i u hrvatskim 
književnim povijestima, bez ikakvih mediteranskih i srednjoeuropskih udjela i stilskih 
formacija. 


Stoga ta velikosrpska posezanja i kulturne krađe valja javno argumentirano raskrinkati pred 
cijelim svijetom, te politički i društveno sankcionirati. 


Ivo Frangeš 

